Diari Oficial de la Generalitat Valenciana


Sumari del DOGV 5856, del 24-09-2008 (2008/11945)

RESOLUCIÓ de 2 d'abril de 2008, de la Direcció General per al Canvi Climàtic, per la qual s'atorga a l'empresa ArcelorMittal Sagunto, SL l'autorització ambiental integrada per a les instal·lacions de laminació en fred de bobines d'acer amb possibilitat de recobriment metàl·lic ubicades al terme municipal de Sagunt.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5856

Data del DOGV
:   24-09-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/11132


Data del document
:   02-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Sagunt
    * empresa privada
    * indústria metal·lúrgica

RESOLUCIÓ de 2 d'abril de 2008, de la Direcció General per al Canvi Climàtic, per la qual s'atorga a l'empresa ArcelorMittal Sagunto, SL l'autorització ambiental integrada per a les instal·lacions de laminació en fred de bobines d'acer amb possibilitat de recobriment metàl·lic ubicades al terme municipal de Sagunt. [2008/11805]  
Vistos els documents que es troben en l'expedient 041/06 IPPC, instruït a instàncies de l'empresa ArcelorMittal Sagunto, SL a fi d'obtenir l'autorització ambiental integrada per a les instal·lacions de laminació en fred de bobines d'acer amb possibilitat de recobriment, s'emet aquesta proposta de resolució, de conformitat amb els següents   
Antecedents de fet  
Primer. Amb data 28 de març de 2006, Vicente Aliaga Bonanad, en representació de l'empresa Siderúrgica del Mediterráneo, SAU amb CIF A-46289369 i domicili social al Vial 4ª planta, km 3,9, del terme municipal de Sagunt (València), presenta en la Conselleria de Territori i Habitatge una sol·licitud d'autorització ambiental integrada per a les instal·lacions de fabricació de bobines d'acer laminades en fred amb possibilitat de recobriment, que es detallen en l'Annex I.  
A la sol·licitud s'adjunta l'informe de compatibilitat urbanística emés per l'Ajuntament de Sagunt.   
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud.  
Tercer. Es troben en l'expedient els informes de l'Ajuntament de Sagunt, de la Confederació Hidrogràfica del Xúquer, del Servei de Qualitat de les Aigües, del Servei de Residus Urbans, del Servei de Protecció de l'Ambient Atmosfèric i del Servei de Residus Industrials.  
Quart. Com a conseqüència del contingut d'aquests informes, amb dates 26 de juliol de 2006 i 23 d'octubre de 2006, la Conselleria de Territori i Habitatge requereix nova documentació a l'empresa, la qual s'hi presenta amb dates 10 d'agost de 2006 i 21 de maig de 2007.  
Cinqué. Amb data 14 de febrer de 2007, l'empresa comunica el seu canvi de denominació i passa a anomenar-se Arcelor Planos Sagunto, SL amb nou CIF B-82480682.  
Sisé. Amb data 12 de juny de 2007, se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOCV núm. 5532).  
Durant l'esmentat període no es presenten al·legacions al projecte, ni en aquesta conselleria ni a l'Ajuntament de Sagunt. En l'expedient consta el certificat de la informació pública.  
Seté. Transcorregut el termini d'informació pública, se sol·licita que emeten un nou informe a totes aquelles administracions públiques i als òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Vuité. Amb data 31 de juliol de 2007 es requereix a l'interessat la presentació de la documentació sol·licitada pel Servei de Qualitat de les Aigües, la qual s'hi presenta amb data 16 d'octubre de 2007.  
Nové. Amb data 16 d'octubre de 2007, Arcelor Planos Sagunto, SL comunica un nou canvi de denominació i passa a anomenar-se ArcelorMittal Sagunto, SL.  
Deu. Amb data 17 de desembre de 2007 es realitza el tràmit d'audiència a l'interessat.  
Onze. Amb data 18 de desembre de 2007, la Comissió d'Anàlisi Ambiental Integrada fa una sessió ordinària i aprova la proposta de resolució de l'expedient 041/06 IPPC, de sol·licitud d'autorització ambiental integrada, promogut per ArcelorMittal Sagunto, SL.  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 2.6. de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, i els articles 27 i següents de la Llei 2/2006, de 5 de març de prevenció de la contaminació i qualitat ambiental.  
Tercer. A la Comunitat Valenciana, l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, el cap del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a ArcelorMittal Sagunto, SL l'autorització ambiental integrada per a les instal·lacions de laminació de bobines d'hacer amb possibilitat de recobriment, que s'han de desenvolupar a l'establiment situat al Vial 4ª planta, km 3,9, del terme municipal de Sagunt (València), referent al Projecte bàsic per a la sol·licitud de l'autorització ambiental integrada, visat amb data 22 de març de 2006 i subscrit pel Sr. Juan Pedro Jiménez Navarro, que queda inscrita en el Registre General d'Instal·lacions IPPC de la Comunitat Valenciana amb el número 156-08/AAI/CV, condicionada al compliment dels requisits següents:  
1.Emissions atmosfèriques  
1.1Emissions canalitzades  
S'inclouen en aquesta autorització els següents focus d'emissió, la nomenclatura dels quals serà d'ara endavant la utilitzada per al millor control i comunicació de les emissions:  
Cada un dels focus estarà convenientment identificat in situ, d'acord amb aquesta nomenclatura.  
(1) S'han de complir els valors d'exposició diària (VLA-ED) de 5 mg/Nm³ i els valors d'exposició de curta duració (VLA-EC) de 10 mg/Nm³ per a boires d'olis, segons la taula I de límits d'exposició professional a agents químics de l'any 2004 de l'Institut Nacional de Seguretat i Higiene.  
\* \* \* \* \* \* \* \* \* \* \* \* \* \* \* \*  
1) Se cumplirán los valores de exposición Diaria (VLA-ED) de 5 mg/Nm³ y los valores de exposición de corta duración (VLA-EC) de 10 mg/Nm³ para nieblas de aceites, según la tabla 1 de límites de exposición profesional a agentes químicos del año 2004 del Instituto Nacional de Seguridad e Higiene.Els valors límit d'emissió per a focus canalitzats i la periodicitat de controls per ECMCA seran els següents:  
1.2.Control de l'emissió de contaminants per focus canalitzats  
1.2.1. Condicions de presa de mostres i expressió de resultats  
a) Punts de presa de mostra: Els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no hi haja altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen i han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), i per als gasos de combustió en base seca i un contingut d'oxigen del 15%.  
2. Soroll  
S'han d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
Almenys cada cinc anys, s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es mesurarà el nivell de soroll en un nombre de punts representatius del perímetre, tant amb l'activitat en funcionament com parada (nivell de fons). La dita auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
L'empresa ha presentat un acord de responsabilitat solidària quant a contaminació acústica entre Arcelor Planos Sagunto, SL (ara Arcelormittal Sagunto, SL) i la mercantil Thyssenkrupp Galmed, SA, segons el qual els mesuraments acústics es realitzaran al perímetre d'Arcelormittal Sagunto, SL, ja que Thyssenkrupp Galmed es troba dins dels límits de la primera. No obstant això, haurà de presentar-se un nou acord que incloga el canvi de denominació d'ArcelorMittal Sagunto, SL.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels informes complets d'aquestes.  
3. Abocaments  
3.1.Aigües residuals  
Les aigües residuals generades, tant sanitàries com industrials, una vegada depurades, s'aboquen al domini públic marítim a través del canal perimetral que flanqueja les instal·lacions al costat oest.  
Condicions generals per a l'autorització de l'abocament d'aigües residuals  
1ª. No es podran destinar els béns de domini públic atorgats ni les instal·lacions d'abocament executades a usos diferents dels autoritzats.  
Especialment queda prohibit al beneficiari:  
a) Abocar residus de naturalesa diferent a la que s'ha tingut en compte per a atorgar aquesta autorització.  
b) Utilitzar les obres autoritzades per a l'abocament d'aigües residuals d'origen urbà o industrial no autoritzat.  
2ª. La Direcció General de l'Aigua, per a protegir el medi ambient com també per a complir futures disposicions en matèria d'abocament d'aigües residuals, podrà acordar, unilateralment, en qualsevol moment la modificació de les condicions de l'autorització incloses la modificació de les conduccions de desaigüe i altres obres existents o realitzades per l'empresa, sense dret a indemnització.  
En aquests casos, el peticionari queda obligat a realitzar les actuacions corresponents en el termini que a aquest efecte li assenyale l'administració. La no realització de les dites actuacions en el termini assenyalat podrà considerar-se causa de revocació de l'autorització d'abocament, amb la instrucció prèvia del corresponent expedient sancionador.  
3ª. L'autorització podrà ser revocada unilateralment per la Direcció General de l'Aigua, en qualsevol moment, sense dret a indemnització, quan resulten incompatibles amb la normativa aprovada amb posterioritat, produïsquen danys en el domini públic, impedisquen la seua utilització per a activitats de major interés públic o menyscaben l'ús públic.  
4ª. La Direcció General de l'Aigua podrà modificar les condicions de l'autorització de l'abocament, sense dret a indemnització, quan les circumstàncies que van motivar el seu atorgament s'hagueren alterat o bé sobrevingueren altres que, si hagueren existit anteriorment, haurien justificat la denegació o l'atorgament en termes distints. Si l'administració ho considera necessari, podrà suspendre els efectes de l'autorització fins que es complisquen les noves condicions establides.  
En el cas que el titular de l'autorització no realitze les modificacions en el termini que a aquest efecte li assenyale l'administració competent, aquesta podrà declarar la caducitat de l'autorització d'abocament, d'acord amb el procediment reglamentàriament previst sense prejudici de la imposició de les sancions oportunes.  
5ª. L'extinció de l'autorització d'abocament per extinció de l'autorització ambiental integrada, siga com siga la causa, portarà implícita la de la inherent concessió d'ocupació del domini públic maritimoterrestre.  
6ª. La Direcció General de l'Aigua podrà efectuar les anàlisis i inspeccions que estime convenients per comprovar les característiques de l'abocament i contrastar, si és el cas, el compliment de les condicions imposades en aquesta autorització.  
7ª. L'atorgament d'aquesta autorització no eximeix el seu titular de l'obtenció de les llicències, els permisos i la resta d'autoritzacions que legalment siguen procedents.  
8ª. El peticionari estarà obligat a satisfer a la Generalitat Valenciana un cànon d'abocament segons s'establisca reglamentàriament, en funció de la càrrega contaminant, en aplicació de l'article 85 de la Llei 22/1988 de 28 de juliol, de costes.  
9ª. L'incompliment pel peticionari de qualsevol de les condicions establides en aquesta resolució per a l'autorització d'abocament, serà causa de caducitat d'aquesta.  
Prescripcions de l'autorització de l'abocament  
1ª. L'abocament haurà de complir la normativa establida en la Llei 22/1988, de 28 de juliol, de costes (BOE 181 de 29 de juliol de 1988); el Reial decret 1471/1989, d'1 de desembre, pel qual s'aprova el Reglament general per al desenvolupament i aplicació de la Llei 22/1988 de costes (BOE núm. 297 de 12 de desembre de 1989); la Llei 27/1992, de 24 de novembre, de ports de l'estat i de la marina mercant (BOE núm. 283 de 25 de novembre 1992); l'Ordre de 13 de juliol de 1993 per la qual s'estableix la instrucció per al projecte de conduccions d'abocament des de terra fins a la mar (BOE núm. 178 de 27 de juliol), i la Directiva 2006/11/CE del Parlament Europeu i del Consell, de 15 de febrer de 2006, relativa a la contaminació causada per determinades substàncies perilloses abocades al medi aquàtic de la Comunitat (DOUE L 64 de 4 de març de 2006).  
2ª. El tipus d'abocament per al qual se sol·licita autorització és d'origen industrial, urbà i pluvial.  
3ª. Les aigües residuals industrials generades per ArcelorMittal Sagunto, SL procedeixen de l'activitat de transformació de bobines d'acer laminades en calent en bobines d'acer laminades en fred amb possibilitat de recobriment amb zinc, níquel i orgànics. Aquestes aigües junt amb les sanitàries es tracten en l'estació depuradora d'aigües residuals industrials (EDARI) propietat d'ArcelorMittal Sagunto, SL.   
Dins del volum anual d'abocament s'inclouen, a més de les aigües generades per l'activitat d'ArcelorMittal Sagunto, SL, els volums de les aigües procedents de les empreses TK Galmed i Inpromesa. Aquests efluents industrials, que són considerats residus perillosos, són tractats de manera conjunta en l'EDARI d'ArcelorMittal Sagunto, SL.  
4ª. Les condicions per a l'autorització de l'abocament al mar s'estableixen d'acord amb els documents que es troben en l'expedient, especialment: Annex A. Documentació per a l'autorització d'abocament de AAI d'Arcelor Planos Sagunto, de març de 2007 i Annex A. Documentació per a l'autorització d'abocament de AAI d'ArcelorMittal Sagunto, SL, d'octubre de 2007.  
5ª. Aquesta autorització d'abocament a la mar es revisarà obligatòriament als 4 anys, comptadors a partir de la notificació de la resolució d'autorització ambiental integrada a l'interessat. Aquesta revisió es justifica per les previsibles afeccions que es derivaran de l'abocament de l'efluent a la zona receptora, que quedarà confinada després de la construcció de l'ampliació cap al sud del Port de Sagunt -amb l'actual ampliació ja es redueix la dinàmica litoral a la zona afectada per l'abocament-. Aquesta obra futura d'ampliació disminuirà encara més la baixa taxa de renovació de la massa d'aigua que queda confinada en la franja de salvaguarda del BIC de Grau Vell en veure's disminuïda en major grau la dinàmica litoral.   
6ª. Les coordenades UTM, datum ED 50 fus 30, del punt d'abocament són:  
- X: 737122   
- Y: 4392016  
7ª. Es facilitaran a la Direcció General de l'Aigua les coordenades UTM corresponents a la ubicació final de les estacions de mostratge exigides en el programa de vigilància i control tant per a l'efluent com per al medi receptor.  
8ª El volum anual màxim d'abocament és d'1,2 hm³/any, sense comptar les aigües d'origen pluvial.  
9ª. Compliment de paràmetres de qualitat/objectius de qualitat.  
1) Els valors límit d'abocament seran aplicats a l'eixida de l'abocament al canal perimetral sud, abans de la mescla amb l'efluent que aporte aquest canal.   
2) Els límits quantitatius d'abocament per a les aigües evacuades al canal perimetral sud quant a concentracions màximes admissibles de l'efluent final seran:  
3) Per al cas del nitrogen total en l'abocament final, la mercantil haurà d'aportar dades de concentració en l'aigua d'abastiment de la planta, que permeten calcular els rendiments nets de depuració i justifiquen els valors del contaminant en l'efluent d'eixida. S'especifica en la prescripció 11ª del programa de vigilància i control, apartat de vigilància ambiental.  
4) Els límits d'abocament establits en el subapartat 2) s'han de mantenir durant els quatre primers anys fins a la revisió de l'autorització. No obstant això, podran ser modificats al llarg d'aquest període en funció dels resultats del programa de vigilància i control establit en la prescripció 11ª.  
10ª. A fi de complir la Directiva 2006/11/CE, article 6, l'interessat haurà de presentar davant la Direcció General de l'Aigua un programa de reducció de la contaminació en el termini de 6 mesos comptadors des de la notificació de la resolució d'autorització ambiental integrada. Aquest programa consistirà en un procés continuat de reducció dels contaminants de la taula del subapartat 2), la qual s'aplicarà en massa de contaminant per al cas dels metalls pesants i en massa i en concentració per als paràmetres orgànics.   
11ª. Desenvolupament del Programa de vigilància i control.  
A) Vigilància ambiental  
- La vigilància ambiental s'ha de realitzar per mitjà de controls de l'efluent i del medi receptor efectuats conjuntament. Llevat que s'hi notifique el contrari, el mostratge es realitzarà d'una manera sistemàtica, a fi de reduir el màxim possible la variació entre resultats individuals i es mantindran constants els punts, la periodicitat i els períodes de mostratge.  
- La presa de mostres es realitzarà segons la Directiva del Consell d'Europa 91/271, de 21 de maig de 1991, annex I. Les anàlisis per a la determinació de les característiques dels abocaments es realitzaran segons mètodes arreplegats en les normes UNE o, si no n'hi ha, segons els Standard methods for examination of water and waste water de l'American Public Health Association, American Water Works Association i Water Pollution Control Federation.  
- Els resultats de les mostres mensuals analitzades pel peticionari hauran de ser contrastats amb els resultats obtinguts de mostratges duts a terme per un laboratori extern acreditat per a aquesta finalitat. Aquests mostratges de contrast tindran una periodicitat trimestral i les preses de mostres coincidiran amb la data de mostratge mensual dut a terme pel titular.  
- En cas de sobrepassar-se els valors límit definits per a cada un dels paràmetres, es notificarà en la presentació dels informes, a través d'un apartat d'incidències a la Direcció General de l'Aigua.  
Control de captació  
Com a mínim, en el moment que es realitzen els mostratges mensuals de l'efluent abocat, es farà el mostratge de l'aigua d'entrada a la planta i s'hi calcularan les concentracions de nitrogen total i nitrats.  
Control de l'efluent abocat  
S'estableixen dos punts de mostratge de la manera següent:   
- Se situarà un punt de mostratge darrere de l'EDARI i prèviament a la incorporació de l'efluent al canal perimetral sud.  
Es disposarà d'una arqueta de presa de mostres -o semblant-, així com dels dispositius específics per a un accés fàcil tant per a l'obtenció de mostres com per a la determinació del cabal en el moment del mostratge. Així mateix, l'arqueta de control i registre de fàcil accés permetrà l'extracció de mostres per part del personal de la Direcció General de l'Aigua.  
- L'altre punt es localitzarà prop de la desembocadura del canal perimetral sud a la costa. A fi d'evitar la influència marina, el punt triat haurà de presentar una conductivitat semblant a la del punt d'abocament localitzat aigües amunt. La presa de mostres es realitzarà a uns 30 cm de la superfície de l'efluent o, si no és possible, a la màxima profunditat que permeta el cabal circulant.  
Per als dos punts indicats es realitzarà una anàlisi mensual sobre les mostres preses per a determinar els paràmetres següents:  
- pH  
- Oxigen dissolt (mg/l)  
- Sòlids en suspensió (mg/l)  
- Temperatura (ºC)  
- Salinitat (p.S.U.)  
- DBO5 (mg/l)  
- DQO (mg/l)  
- Nitrogen total (mg/l)  
- Nitrats (mg/l)  
- Nitrits (mg/l)  
- Nitrogen Kjeldahl (mg/l)  
- Fòsfor total (mg/l)  
- Ortofosfats (mg/l)  
- Ferro (mg/l)  
- Zinc (mg/l)  
- Crom III (mg/l)  
- Crom VI (mg/l)  
- Níquel (mg/l)  
- Olis i greixos (mg/l)  
- Escherichia coli (ufc/100ml)  
- Enterococs intestinals (ufc/100ml)  
A més s'han d'aportar les dades següents:  
- Cabal que s'està abocant en el moment del mostratge  
- Volum total mensual d'aigua abocada  
Anualment, s'ha de realitzar una analítica de l'abocament en el punt d'evacuació de l'efluent al canal en què es determinarà la presència i concentració de substàncies de la llista I i la llista II de l'annex I de la Directiva 2006/11/CE.  
Així mateix, s'han d'aportar els resultats de massa de contaminant generats anualment. S'hauran d'aportar dades dels anys 2006 i 2007 i se n'aniran completant al llarg dels quatre anys següents.  
Control de les aigües receptores  
- Trimestralment s'han de realitzar anàlisi d'aigües sobre mostres preses en els següents punts de mostra: un en el punt de desembocadura del canal en la mar, un altre en la perpendicular de la desembocadura a uns 80 m aproximadament d'aquesta i un altre punt localitzat a uns 200 m cap al sud mesurats des de la desembocadura i separat de la línia de ribera del mar aproximadament 80 m. La presa de mostres es realitzarà a uns 30 cm de la superfície de la mar.  
Els paràmetres que es mesuraran són:   
- pH  
- Oxigen dissolt (mg/l)  
- Sòlids en suspensió (mg/l)  
- Temperatura (ºC)  
- Salinitat (p.S.U.)  
- Nitrogen total (mg/l)  
- Nitrats (mg/l)  
- Nitrits (mg/l)  
- Nitrogen Kjeldahl (mg/l)  
- Fòsfor total (mg/l)  
- Ortofosfats (mg/l)  
- Ferro (mg/l)  
- Zinc (mg/l)  
- Crom III (mg/l)  
- Crom VI (mg/l)  
- Níquel (mg/l)  
- Olis i greixos (mg/l)  
- Escherichia coli (ufc/100ml)  
- Enterococs intestinals (ufc/100ml)  
- Clorofil·la (mg/l)  
Control de sediments  
Durant la revisió d'aquesta autorització, una vegada transcorreguts els quatre primers anys de la seua vigència, la Direcció General de l'Aigua valorarà la conveniència que Arcelormittal Sagunto, SL duga a terme el control de sediments a la zona d'influència de l'abocament, en funció també del grau d'execució en què es troben les obres d'ampliació cap al sud del Port de Sagunt.  
Control dels organismes marins  
Hi serà aplicable allò que s'ha establit per al punt anterior.  
a) Vigilància estructural  
Com a part del Programa de vigilància i control s'inclourà la inspecció anual de tota la longitud de la conducció fins a la seua desembocadura en la línia de costa i dels seus principals elements, incloent-hi els sistemes de retenció instal·lats per a les aigües pluvials.  
b) Remissió dels resultats  
Les anàlisis i els informes que s'hi realitzen mensualment i trimestralment hauran d'estar signats per un tècnic competent i es remetran amb una freqüència trimestral a la Direcció General de l'Aigua.  
Els que es realitzen anualment, s'inclouran en un informe anual signat per un tècnic competent i han d'incloure les dades següents:  
- Data, hora i circumstància dels mostratges.  
- Resultats de les analítiques.  
- Pla amb situació dels punts de mostratge del medi receptor i de zones explorades en l'estudi de sediment i biocenosis marines.  
- Resultats de la vigilància estructural.  
- Incidències.  
c) Modificació del Programa de vigilància i control  
Transcorreguts els primers dos anys de l'inici de l'execució del Programa de vigilància i control, el peticionari podrà proposar-ne la modificació, la qual haurà d'estar degudament justificada.  
1. Protecció del sòl i de les aigües subterrànies  
Es prohibeix l'abocament a un llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha emplenat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en l'article 3.3 i 3.4 de l'esmentat reial decret.  
2. Residus  
2.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga entorn de la magnitud que a continuació es detalla i la capacitat de producció del centre productiu detallat en l'annex I siga de l'entorn d'1.600.000 t/any de producte tàndem.  
\* \* \* \* \* \* \* \* \* \* \* \* \* \* \* \* \* \* \* \*  
   
L'esmentat centre productiu està inscrit en el Registre de Productors de Residus Tòxics i Perillosos de la Comunitat Valenciana conforme estableix l'article 46 del Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, bàsica de residus tòxics i perillosos.  
Els residus es lliuraran a un a gestor autoritzat per a aquesta activitat tal com consta en el projecte.   
Qualsevol variació que hi haja, tant en el projecte tècnic com en l'explotació, haurà de ser comunicada a la Direcció General per al Canvi Climàtic perquè en prenga coneixement i tinga l'efecte oportú.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser entregats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc sota teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o dificulte la seua gestió.  
Per a la recollida de possibles fugues o vessaments accidentals de líquids, tant de residus com de matèries primeres, hauran de disposar de material absorbent no inflamable en quantitat suficient per a aques  
\* \* \* \* \* \* \* \* \* \* \* \* \* \* \* \*  
\* \* \* \* \* \* \* \* \* \* \* \* \* \* \*  
ta finalitat. L'absorbent, una vegada contaminat, es gestionarà com a residu perillós o no perillós, segons hi corresponga.  
L'envasament i etiquetatge dels residus es farà d'acord amb allò que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat, com també el número de document de control i seguiment utilitzat, si s'escau, i el gestor a qui es lliura el residu.  
Cada quatre anys, s'haurà d'elaborar un pla de prevenció i reducció de residus que es presentarà en la Direcció General per al Canvi Climàtic amb la mateixa periodicitat.  
Així mateix emplenarà la declaració anual de productor de residus perillosos i no perillosos, la qual serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex III del Reial decret 833/88.  
2.2. Gestió de residus  
S'autoritza ArcelorMittal Sagunto, SL per a la realització de l'operació de gestió D9 (recollida i tractament fisicoquímic), del següent residu perillós, sempre que la seua capacitat de tractament anual siga entorn de la magnitud que a continuació es detalla:  
S'autoritza ArcelorMittal Sagunto, SL per a la realització de l'operació de gestió D9 (eliminació en eres d'assecament), del següent residu no perillós, sempre que la seua capacitat de tractament anual siga de l'entorn de la magnitud que a continuació es detalla:  
El centre productiu està inscrit en el Registre General de Gestors Autoritzats de Residus de la Comunitat Valenciana   
Els residus perillosos que es gestionaran es rebran per mitjà d'una canonada des de la planta de galvanització en calent de xapa d'acer, com també de la planta de regeneració d'àcid clorhídric, ubicades al polígon industrial de l'empresa.  
Per al control de les quantitats de residus que es reben per al seu tractament, es mantindran operatius els cabalímetres de tipus volumètric o màssic.  
Quant a l'activitat de gestió de residus, l'empresa portarà un registre documental en què figuren quantitat, naturalesa, origen, destinasció, freqüència de recollida i mitjà de transport dels residus.  
Així mateix, emplenarà la memòria anual com a gestor de residus, que serà remesa a la Direcció General per al Canvi Climàtic abans de l'1 de març de cada any. En la dita memòria s'especificarà l'origen i quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés, així com les incidències rellevants que s'hi hagen pogut produir, tot això relatiu a l'any objecte de la declaració.  
Durant el període en què es concedeix aquesta autorització haurà de mantenir-se en vigor l'assegurança de la responsabilitat civil, per la qual cosa l'empresa haurà d'adequar la documentació relativa a l'esmentada assegurança i la nova carta de pagament per depòsit de la fiança a la nova denominació social de l'empresa ArcelorMittal Sagunto, SL.  
Per a l'activitat d'eliminació en eres d'assecatge (D9), s'observaran les següents prescripcions tècniques:  
1. L'emmagatzemament de fangs previ a la seua eliminació per mitjà de depòsit en abocador no podrà prolongar-se per temps superior a un any, d'acord amb el que estableix l'article 2, paràgraf j) del Reial decret 1481/2001, de 27 de desembre, pel qual es regula l'eliminació de residus per mitjà de depòsit en abocador.  
2. La humitat dels fangs prèvia a la seua eliminació en abocador no podrà superar el 70% en pes d'aquests. Conforme a l'article 5.3 del RD 1481/2001, de 27 de desembre, no s'admetran residus líquids en cap abocador.  
3. D''acord amb l'estimació d'impacte ambiental, haurà d'efectuar-se un programa de vigilància ambiental que incloga, almenys, els controls següents:  
- Mesurament en continu del cabal de fangs depositat a les eres.  
- Mesurament en continu del cabal d'escorreguda produït a les eres.  
- Quantitats de fang sec produït i transportat a abocador.  
- Presa diària de dades meteorològiques: temperatura mitjana, volum de precipitació, evaporació per mitjà de lisímetre o altres mitjans adequats i humitat atmosfèrica 14,00 h HCE.  
- Resultat de les determinacions realitzades en les expedicions de fangs a abocador, incloent-hi el control d'humitat dels residus.  
D'acord amb la caracterització presentada al seu moment, els fangs tenen la consideració de residus no perillosos. L'admissió dels fangs en abocadors s'ajustarà al que disposen els articles 6 i 12 de l'annex II del Reial decret 1481/2001, de 27 de desembre, pel qual es regula l'eliminació de residus mitjançant depòsit en abocador. En aquest sentit, els fangs es destinaran a abocadors amb autorització per al residu codificat com a 190814 i realitzaran la corresponent caracterització bàsica i proves de compliment especificades en l'esmentat annex II.  
En el cas que els fangs es destinen a un abocador de residus inerts, haurà d'acreditar-se el caràcter de residu inert, realitzant el corresponent assaig de lixiviació per mitjà de la norma EN 12810/1-4, i hauran de complir-se els següents paràmetres, d'acord amb la Decisió del Consell 2003/33/CE, de 12 de desembre, per la qual s'estableixen els criteris i els procediments d'admissió de residus en els abocadors d'acord amb l'article 16 i a l'annex II de la Directiva 1999/31/CEE, del Consell, de 26 d'abril, relativa a l'abocament de residus.  
(\*) Encara que el residu no complisca aquests valors corresponents al sulfat, podrà considerar-se que compleix els criteris d'admissió si la lixiviació no supera cap dels valors següents: 1500 mg/l en Co amb una relació=0,1 l/kg i 6000 mg/kg amb una relació L/S=20 l/kg. Caldrà utilitzar l'assaig de percolació per a determinar el valor límit amb una relació L/S=0,1 l/kg en condicions inicials d'equilibri, mentre que el valor amb una relació L/S=10 kg/l es podrà determinar, bé per mitjà d'una prova de lixiviació per lots, bé per mitjà d'un assaig de percolació en condicions pròximes a l'equilibri local.  
(\*\*) Si el residu no compleix aquests valors de carboni orgànic dissolt (COD) amb el seu propi pH, podrà alternativament provar-se amb una relació L/S=10 kg/l i un pH entre 7,5 i 8. El residu podrà considerar-se d'acord amb els criteris d'admissió de COD si el resultat d'aquesta determinació no és superior a 5.000 mg/kg. (Hi ha un projecte de mètode basat en la prenorma prEN 14914).  
(\*\*\*) Els valors de sòlids totals dissolts (STD) podrà utilitzar-se com a alternativa als valors de sulfat i clorur.  
A més dels valors límit anteriors hauran de complir-se els següents valors límits de contingut total de paràmetres orgànics:  
S'haurà de presentar una memòria anual de l'activitat a la Direcció General per al Canvi Climàtic abans de l'1 de març de l'any següent al de l'activitat, que incloga els aspectes següents:  
- Resum anual i mensual del cabal de fangs depositat a les eres.  
- Resum anual i mensual del cabal escorregut produït a les eres.  
- Residus de la presa diària de dades meteorològiques: temperatura mitjana, volum de precipitació, evaporació per mitjà de lisímetre o altres mitjans adequats i humitat atmosfèrica 14,00 h HCE.  
- Quantitats de fang sec produït i transportat a abocador, amb la indicació de data d'expedició, transportista i abocador de destinació.  
- Resultat de la caracterització bàsica i proves de compliment realitzades conforme a l'annex II del Reial decret 1481/2001, de 27 de desembre.  
3. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.  
No obstant això, si es produeix algun incident a les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a l'ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'ajuntament i a la Direcció General per al Canvi Climàtic un informe detallat en el qual, junt amb les dades d'identificació, hauran de figurar els següents apartats:  
- Causes de l'incident.  
- Hora en què es va produir i la seua duració.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.  
En relació amb el possible dany ambiental ocasionat per l'activitat, hi serà aplicable la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14645:1996.  
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.  
1. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al deseplegament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
S'han de comprovar en el control inicial que s'han realitzat les mesures previstes en el projecte.  
2. Obligació de subministrament d'informació  
Primer. Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtica un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. Aquesta visita serà realitzada per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què hi observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per l'autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 2 d'abril de 2008.- El director general per al Canvi Climàtic: Jorge Lamparero Lázaro.  
Annex I. Descripció del projecte  
L'activitat exercida per ArcelorMittal Sagunto, SL és la de laminació en fred de bobines d'acer amb la possibilitat de ser recobertes amb zinc, níquel per electrodeposició, i recobriments no metàl·lics per aplicació (línia d'electrozincatge) o per immersió en zinc calent (línia de galvanització).  
El procés productiu consisteix en la transformació d'una xapa d'acer laminada en calent, en una xapa laminada en fred amb possibilitat de recobriment amb zinc i níquel.  
Consta de les etapes següents:  
- Recepció de les bobines d'acer laminat en calent.  
- Neteja, escatada i pretractament o decapatge: pretractament inicial per a eliminar la capa d'òxid superficial.  
- Reducció en fred de la grossària i aplanament, denominada tàndem. És el procés més important, ja que permet obtenir bobines de grossària constant, amb bona planitud i sense defectes superficials.  
Les xapes preparades poden sotmetre's a un dels processos següents:  
- Recuita en forns de campana monopila, on se sotmet a la bobina laminada a un tractament tèrmic de regeneració estructural de l'acer. Després passa pel tren de tremp on es condicionen les característiques mecàniques i superficials de les bandes recuites.  
La línia de recuita disposa d'un total de 73 forns.  
- Línia d'electrozincatge: a la xapa processada en el tren tremp se li aplica un recobriment de zinc per electrodeposició (galvanització electrolítica), que imprimeix una alta resistència a la corrosió.  
- Línia de galvanització: galvanització en calent de zinc a dues cares. Aquest procés inclou el seu propi forn de recuita en continu i un trempament en continu, denominat Skin-pass, que per mitjà d'un lleuger laminatge recupera i millora les propietats de l'acer. El producte acabat en la línia de galvanització per immersió representa la major part de la producció total de la instal·lació.  
- Venda directa de Full Hard: el producte laminat en fred es ven a Galmed per a la seua línia de galvanitzatció i a altres destinacions.  
- Venda directa de producte fred: el producte laminat en fred en el tren tàndem se sotmet a tractament tèrmic en la línia de forns de recuita i després pateix un temprament o una laminació superficial en el tren tremp.  
La producció, segons els tipus de productes, és la següent:  
La línia de decapatge utilitza àcid clorhídric com a agent decapant, el qual es regenera en la instal·lació de regeneració d'àcid.   
En el tren de laminació s'utilitzen solucions olioses per a la refrigeració i lubricació de les superfícies, que eviten un augment excessiu de la temperatura.  
Es disposa d'una planta de tractament de l'aigua de compensació que s'utilitza per recuperar les pèrdues del procés i d'evaporació.   
Els focus d'emissió a l'atmosfera disposen de xemeneies i filtres de mànegues, com també llavadors de fums i rentador de gasos.  
Les aigües residuals generades en els processos productius s'envien a l'estació depuradora d'aigües residuals   
industrials propietat d'ArcelorMittal Sagunto, SL on es depuren prèviament a l'abocament al canal perimetral, des d'on van a la mar.   
L'empresa està inscrita en el Registre de Productors de la Comunitat Valenciana, per produir més de 10 tones de residus perillosos a l'any i està inscrita en el Registre de Gestors de la Comunitat Valenciana, atés que rep els efluents de TK Galmed, i d'Inpromesa, en la seua depuradora d'aigües residuals industrials, que estan considerats com a residus perillosos, i d'altra banda realitza la gestió dels fangs de depuradora, residu no perillós, en la seua pròpia instal·lació a les eres d'assecatge.